CELEX: 32017R0548
Language: sl
Date: 2017-03-23 00:00:00
Title: Izvedbena uredba Komisije (EU) 2017/548 z dne 23. marca 2017 o določitvi standardnega obrazca za pisno izjavo o odstranitvi ali poškodbi pečata tahografa (Besedilo velja za EGP. )

24.3.2017   
            
            
               SL
            
            
               Uradni list Evropske unije
            
            
               L 79/1
            
         IZVEDBENA UREDBA KOMISIJE (EU) 2017/548
   z dne 23. marca 2017
   o določitvi standardnega obrazca za pisno izjavo o odstranitvi ali poškodbi pečata tahografa
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 165/2014 Evropskega parlamenta in Sveta z dne 4. februarja 2014 o tahografih v cestnem prometu, razveljavitvi Uredbe Sveta (EGS) št. 3821/85 o tahografu (nadzorni napravi) v cestnem prometu in spremembi Uredbe (ES) št. 561/2006 Evropskega parlamenta in Sveta o usklajevanju določene socialne zakonodaje v zvezi s cestnim prometom (1) ter zlasti člena 22(5) Uredbe,
   ob upoštevanju naslednjega:
   
               (1)
            
            
               Uredba (EU) št. 165/2014 določa upravne in tehnične zahteve v zvezi s konstrukcijo, vgradnjo, uporabo, testiranjem in nadzorom tahografov, ki se uporabljajo v cestnem prometu.
            
         
               (2)
            
            
               Člen 22(5) Uredbe (EU) št. 165/2014 določa, da je treba v primerih, ko se pečat odstrani ali poškoduje zaradi popravila ali spremembe vozila, v vozilu hraniti pisno izjavo, v kateri sta navedena datum in čas, ko je bil pečat poškodovan, ter so navedeni razlogi za odstranitev tega pečata.
            
         
               (3)
            
            
               V skladu z Uredbo (EU) št. 165/2014 mora Komisija določiti standardni obrazec za pisno izjavo.
            
         
               (4)
            
            
               Ukrepi iz te uredbe so v skladu z mnenjem Odbora za cestni promet –
            
         SPREJELA NASLEDNJO UREDBO:
   Člen 1
   Član osebja v servisni delavnici, kjer so odstranili ali poškodovali pečat tahografa zaradi popravila ali spremembe vozila, kot je navedeno v členu 22(5) Uredbe (EU) št. 165/2014, izpolni, podpiše in ožigosa pisno izjavo z informacijami, določenimi v Prilogi k tej uredbi. Izvirnik pisne izjave se hrani v vozilu, v servisni delavnici, kjer je bil pečat odstranjen ali poškodovan, pa ostane ožigosana kopija.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 23. marca 2017
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 60, 28.2.2014, str. 1.
   
      PRILOGA
      
         Pisna izjava o odstranitvi ali poškodbi pečata tahografa
      
      
                  1.
               
               
                  Registrska številka vozila
               
            
                  2.
               
               
                  Identifikacijska številka vozila
               
            
                  3.
               
               
                  Ime voznika
               
            
                  4.
               
               
                  Licenca Skupnosti prevoznika (1)
                  
               
            
                  5.
               
               
                  Ime servisne delavnice
               
            
                  6.
               
               
                  Naslov servisne delavnice
               
            
                  7.
               
               
                  Identifikacijska številka servisne delavnice
               
            
                  8.
               
               
                  Ime člana osebja, ki je odgovoren za odstranitev pečata
               
            
                  9.
               
               
                  Številka odstranjenega pečata
               
            
                  10.
               
               
                  Datum in čas odstranitve pečata
               
            
                  11.
               
               
                  Razlog(-i) za odstranitev
               
            
                  12.
               
               
                  Opombe
                  
                      
                  
               
            Kraj in datum
      Podpis člana osebja
      Podpis voznika
      
         (1)  Kadar je ustrezno, v skladu s členom 4 Uredbe (ES) št. 1072/2009 Evropskega parlamenta in Sveta z dne 21. oktobra 2009 o skupnih pravilih za dostop do trga mednarodnega cestnega prevoza blaga (UL L 300, 14.11.2009, str. 72) ali člena 4 Uredbe (ES) št. 1073/2009 Evropskega parlamenta in Sveta z dne 21. oktobra 2009 o skupnih pravilih za dostop do mednarodnega trga avtobusnih prevozov in spremembi Uredbe (ES) št. 561/2006 (UL L 300, 14.11.2009, str. 88).